Steinunn Ólína Þorsteinsdóttir sækist eftir því að verða útvarpsstjóri RÚV . Frá þessu greinir hún á Facebook síðu sinni , og gerir ítarlega grein fyrir afstöðu sinni til RÚV á hvaða tímamótum það stendur . „ Stór hluti þeirra tekna er af sjónvarpsauglýsingum sem myndu ekki færast til annara miðla nema í litlum mæli ef Ríkisútvarpið væri ekki á auglýsingamarkaði . Þá myndi fjöldi hæfileikafólks , hönnuða og leikstjóra missa framfæri sitt og þekking flytjast burt eða glatast . Sjálfsagt ætti að þykja að hafa íslenskt auglýsingaefni , því auglýsingar varðveita sérkenni þjóða og menningu . Á eftir Ríkisútvarpinu tekur Morgunblaðið mest til sín , þrátt fyrir að hafa sterkastan bakhjarlinn , þá Vísir / 365 og Fréttablaðið og svo reka lestina miklu minni miðlar sem eiga ekki eins ríka vildarvini . Fjölmiðlafrumvarp menntamálaráðherra er tilraun til að skapa sanngjarnara umhverfi fyrir einkarekna fjölmiðla sem halda úti ólíkum sjónarmiðum og eru lýðræðinu lífsnauðsyn . Auglýsing Að fjármálaráðherra samþykki frumvarp Lilju menntamálaráðherra með fyrirvara um endurskoðun á auglýsingastöðu Ríkisútvarpsins á fjölmiðlamarkaði segir okkur tvennt ; að hann óttast að fjölmiðlar aðrir en þeir sem eru honum þóknanlegir – sjálfstæðir fjölmiðlar eða Ríkisútvarpið – fái vald til að flytja okkur fréttir af hlutlægni þar sem okkar hagsmunir eru í fyrirrúmi . Hinsvegar bendir þetta til þess að hann sé veraldlega sinnaður gaukur sem skilur ekki mikilvægi menningarverðmæta sem ekki er hægt að kaupa og selja , “ segir Steinunn Ólína meðal annars í pistlinum . Stjórn RÚV ákvað að framlengja umsóknarfrest , til að sækja um starf útvarpsstjóra , en gagnrýnt hefur verið listi yfir umsækjendur var ekki birtur opinberlega . Umsóknarfrestur er til 9. desember . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .